open-index/open-wikipedia-markdown huggingface dataset:
Abdoulaye Doucouré

**Abdoulaye Doucouré** (s. 1. tammikuuta 1993 Meulan-en-Yvelines, Ranska) on malilais-ranskalainen jalkapalloilija. Hän on pelipaikaltaan keskikenttäpelaaja. Hän on vuodesta 2025 edustanut Saudi-Arabian Valioliigassa pelaavaa NEOMia.

Doucouré nousi Ranskan liigassa pelaavaan Rennesin edustusjoukkueeseen kaudella 2012–2013. Hän siirtyi helmikuussa 2016 englantilaisseura Watfordiin mutta pelasi ensimmäiset puoli vuotta lainassa espanjalaisseura Granadassa. Hän pelasi Watfordissa neljällä Valioliiga-kaudellaan yhteensä 129 liigaottelua ja teki niissä 17 maalia. Doucouré siirtyi syyskuussa 2020 toiseen valioliigaseuraan Evertoniin, jossa hän pelasi viiden kauden aikana 149 liigaottelua ja teki 19 maalia.

Doucouré on pelannut Ranskan 16–21-vuotiaiden maajoukkueissa yhteensä 37 ottelua ja tehnyt niissä kolme maalia. Aikuisten tasolla hän on edustanut Malin maajoukkuetta kahdessa MM-karsintaottelussa maaliskuussa 2022.

## Lähteet
Abakaviiri

**Abakaviiri** (C14H18N6O) on puriinijohdannaisiin kuuluva orgaaninen yhdiste. Yhdistettä käytetään lääketieteessä HIV-infektioiden hoitamisen ja ehkäisyyn. Abakaviiri kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Abakaviiri muistuttaa rakenteeltaan guanosiinia. Yhdiste on HI-viruksen käänteiskopioijaentsyymin inhibiittori. Entsyymin toiminnan estyessä virus ei kykene lisääntymään ja HI-viruksen lisäksi se tehoaa myös ihmisen T-lymfotrooppiseen virukseen. Abakaviiri on aihiolääke, joka metaboloituu ihmiselimistössä aktiiviseksi karboviiriksi. Yhdistettä käytetään yhdistelmänä lamivudiinin, tenofoviirin, atsidotymidiinin tai dolutegraviirin kanssa.

## Haittavaikutukset
Tyypillisiä abakaviirin aiheuttamia haittavaikutuksia voivat olla vatsakipu, huonovointisuus, ripuli ja yliherkkyysoireet kuten ihottuma. Yliherkkyysoireet saattavat rajoittaa abakaviirin soveltuvuutta hoitoon ja jopa aiheuttaa hoidon keskeytymisen.

## Lähteet
Huracan (täsmennyssivu)

**Huracan** voi viitata seuraaviin: 

* Huracan, mayojen luojajumala
* Huracán Valencia CF, espanjalainen jalkapalloseura
* Huracán de Tres Arroyos, argentiinalainen jalkapalloseura
* Lamborghini Huracán, automalli
Reiwa-kausi

**Reiwa-kausi** () on Japanissa meneillään oleva aikakausi. Se alkoi 1. toukokuuta 2019, kun maan keisariksi nousi Naruhito edellisen keisarin Akihiton luovuttua vallasta. Samalla päättyi Reiwaa edeltänyt Heisei-kausi. Toukokuun 1. päivästä lähtien alkoi siis Reiwa 1 () eli kirjaimellisesti "1. Reiwa-vuosi".

Gregoriaanisen kalenterin vuosiluvun muuttaminen Reiwa-vuodeksi tapahtuu vähentämällä kuluvasta vuosiluvusta 2018. Tulos on kuluva Reiwa-vuosi: 

Kauden nimi muodostuu kanji-merkeistä  *rei* ('komento', 'järjestys', 'hyvä', 'kaunis') ja  *wa* ('harmonia', 'rauha'). Yhdessä ne tarkoittavat suurin piirtein "kaunis harmonia". Ensimmäisen merkin lopullisen merkityksen kauden nimessä valitsi Shinzō Aben hallitus, sillä komentoon tai järjestykseen viittaava merkitys koettiin liian autoritääriseksi..

Perinteisesti kausien nimiin käytetyt merkit on otettu klassisista kiinalaisista kirjallisuudesta, mutta Reiwan kohdalla merkit tulevat ensimmäistä kertaa ikinä kotoperäisestä Man’yōshū-runoista.

## Lähteet
Centéotl

**Centéotl**, joka tunnettiin myös nimillä **Cinteotl** ja **Centeocihuatl**, on asteekkien maissin jumala. Centéotl on Quetzalcoatlin eräs aspekti. Häntä lepyteltiin joka kevät pirskottelemalla verta korsille, jotka kiinnitettiin sen jälkeen asumusten ovenpieliin. Hänellä oli myös feminiinisiä muotoja, joista eräs oli Centeocihuatl, yksi neljästä temppelijumalasta. Centéotlin puoliso on maissin jumalatar Chicomecóatl.

## Lähteet
* Cotterell, Arthur: Maailman myytit ja tarut. WSOY 1996. 
* Jordan, Michael: Encyclopedia of Gods. Kyle Cathie Limited, 1992. .
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
III (Atomirotan albumi)

**III** on Atomirotan kolmas studioalbumi, joka julkaistiin 13. huhtikuuta 2018. Se debytoi Suomen virallisen listan sijalla 4, ja fyysisen albumilistan sijalla 2. Albumi valittiin ilmestymisensä tiimoilta Radio Helsingin viikon levyksi.

Kappalemateriaalista vastaavat Rane Raitsikka ja Mikko Sarjanen ovat kuvailleet albumia edeltäjiään syvällisemmäksi. Albumilla vierailevat Guns N’ Rosesin Dizzy Reed, Queens of the Stone Agen ex-rumpali Gene Trautmann sekä Sami Yaffa.

## Vastaanotto

Albumi sai pääosin hyvän vastaanoton. Helsingin Sanomien Jarkko Jokelainen sanoi viimeistään kolmannen levyn vakiinnuttaneen yhtyeen omaleimaisen konseptin. Soundin Antti Granlund totesi yhtyeen tuoneen albumillaan suomirockin 2010-luvulle, ja piti rytmikkään urbaaneita rockkappaleita mallin ottamisen arvoisina. Keskisuomalaisen Arttu Seppänen kuvaili albumia yhtyeen eheimmäksi, mutta totesi kappaleiden sanoitusten olevan varsin yksipuolisia.

## Kappaleet

## Lähteet
BattleTech (videopeli)

**BattleTech** on Harebrained Schemesin kehittämä ja Paradox Interactiven julkaisema vuoropohjainen strategiapeli. Peli on julkaistu vuonna  Linuxille, Mac OS X:lle ja Windowsille.

Peli perustuu BattleTech-tuotesarjaan. Pelin kehittäneen Harebrained Schemesin perustaja Jordan Weisman on myös tuotesarjaan kuuluvien *MechWarrior*-pelien suunnittelija.

## Pelaaminen
Peli käyttää hyödyksi sarjan 30-vuotiasta taustatarinaa ja vastustajien voittaminen voi olla haastavaa.

## Vastaanotto
Peli on saanut IGN:n arvostelussa arvosanaksi 7/10.

Peli on saanut V2.fi:n arvostelussa arvosanaksi 4,5 tähteä viidestä.

Peli on saanut PC Gamerin arvostelussa arvosanaksi 85%.

## Lisäosat

## Ääninäyttelijät

## Lähteet

## Aiheesta muualla
* 
* 
* Pelin kotisivut
Bad Boys (vuoden 1983 elokuva)

**Bad Boys** on vuonna 1983 ilmestynyt yhdysvaltalainen rikosdraamaelokuva. Elokuvan on ohjannut Rick Rosenthal, ja sen pääosissa nähdään Sean Penn, Esai Morales, Clancy Brown, Alan Ruck ja Ally Sheedy debyyttirooleissaan.

## Juoni
Chicagon kaduilla kasvanut amerikanirlantilainen nuorisorikollinen Mickey O’Brien ajaa epäonnistuneen keikan jälkeen poliisia paetessaan pahimman kilpailijansa Paco Morenon viattoman veljen kuoliaaksi. Mickey tuomitaan vartioituun nuorten kasvatuslaitokseen Rainfordiin, jossa hän yrittää sopeutua aivan uuden maailman sääntöihin ja tuskalliseen eroon rakkaasta tyttöystävästään J.C. Walenskista. Pacon kostonhimolla ei kuitenkaan ole lainkaan rajoja, eikä Mickeyn elämää myöskään helpota laitokseen suljetut sadistit (kuten ”Viking” ja ”Tweety”), jotka myös päätyvät ottamaan Mickeyn silmätikukseen.

## Näyttelijät

## Vastaanotto
*Bad Boys* on saanut pääasiassa positiivista palautetta kriitikoilta, muun muassa Roger Ebert ylisti elokuvan ohjausta ja kuvausta kirjoittamalla: "Rick Rosenthalin ohjaus on varma-askelinen, luottavainen ja sujuva. Me olemme hyvän ohjaajan käsissä." Rotten Tomatoes -sivustolla elokuvalle on annettu arvosanaksi 89 % sivuston noin 20 arvosteluun perustuen.

## Lähteet
Clayton Beddoes

**Clayton Beddoes** on kanadalainen jääkiekkovalmentaja ja entinen ammattilaisjääkiekkoilija. Hän pelasi pelaajaurallaan kaksi kautta NHL:ssä Boston Bruinsissa muttei koskaan lyönyt läpi NHL:ssä. Beddoes aloitti valmennusuransa kaudella 2005-2006 Iserlohn Roostersin apuvalmentajana. Nykyään hän toimii HC Bolzanon ja Italian jääkiekkomaajoukkueen päävalmentajana.

## Lähteet
Hermunen

**Hermunen** tarkoittaa seuraavia asioita.

## Sukunimi
Se on sukunimi, joka on muun muassa seuraavilla suomalaisilla henkilöillä:
*Anna-Kaisa Hermunen (o.s. *Hänninen*, 1948–2019), toimittaja
*Mauno Hermunen (s. 1988), supermotokuljettaja.

## Kylä
* Hermunen, kylä Luumäellä sen keskustaajaman luoteispuolella
* Hermunen, kylä Luumäen sen keskustaajaman eteläpuolella.

## Järvi
* Hermunen, järvi Kouvolassa Repoveden kansallispuistossa
* Hermusenjärvi, järvi Luoteis-Luumäellä Hermusen kylässä
* Hermusenjärvi, järvi Etelä-Luumäellä Hermusen kylässä.

## Katso myös
* Hermonen
Puolan maanalainen valtio

**Puolan maanalainen valtio** on yhteisnimitys toisen maailmansodan aikana toimineille puolalaisille vastarintaliikkeille, jotka olivat lojaaleja Puolan pakolaishallitukselle. Ensimmäiset liikkeet perustettiin Puolan offensiivin viimeisinä päivinä syyskuun loppupuolella vuonna 1939. Puolan maanalainen valtio kävi sotaa maata miehittäviä natsi-Saksaa ja Neuvostoliittoa vastaan.

Vaikka maanalainen valtio nautti laajasta tuesta ja  sodan aikana, äärivasemmisto (kommunistit) ei tukenut tai tunnustanut sitä.
Wargroove

**Wargroove** on Chucklefishin kehittämä ja julkaisema vuoropohjainen taktiikkapeli. Peli on julkaistu vuonna  Nintendo Switchille, PlayStation 4:lle, Windowsille ja Xbox Onelle.

## Pelaaminen
Peli sijoittuu fantasiamaailmaan, jossa on neljä sotivaa kuningaskuntaa. Pelaajat valitsevat yhden kahdestatoista komentajasta, joilla on pitkähkö kampanja.

Peliä on kutsuttu *[[Advance Wars]]in* "henkiseksi seuraajaksi". Pelissä on karttojen ja kampanjoiden luontityökalut. Pelaajat käyttävät pelin mukana tulevia työkaluja muun muassa *Advance Wars* -pelin karttojen uudelleen luomiseen pelissä.

## Vastaanotto
Peli on saanut IGN:n arvostelussa arvosanaksi 8.5/10.

Peli on saanut GameSpotin arvostelussa arvosanaksi 8/10.

## Myynti
Peli on myynyt 72 tunnissa julkaisun jälkeen riittävästi kattaakseen pelin kehityskustannukset.

## Ääninäyttelijät

## Lähteet

## Aiheesta muualla
* 
* 
* Pelin kotisivut 
* Behind the Voice Actors -sivustolla
Eero Hyry

**Eero Kalevi Hyry** (s. 25. maaliskuuta 1960 Tampere) on suomalainen matemaatikko. Hän toimii Tampereen yliopiston matematiikan professorina.

Hyry tuli ylioppilaaksi Tampereen lyseon lukiosta (19). Hän opiskeli matematiikkaa Helsingin yliopistossa, josta valmistui filosofian kandidaatiksi (1986), lisensiaatiksi (1987) ja tohtoriksi (1990). Hänen englanninkielinen väitöskirjansa (1990) oli otsikoitu *Residual Multiplicities and Residual Intersections*. Väitöskirjatyön ohjaaja oli professori Olli Jussila. Hyry on ollut Helsingin yliopiston dosentti vuodesta 1994.

Työurallaan Hyry on toiminut Helsingin yliopiston tutkijana (1988–1990), Maanpuolustuskorkeakoulun vanhempana lehtorina (1991–2006), Suomen Akatemian akatemiatutkijana (2000–2006). Tampereen yliopiston matematiikan professori hän on ollut vuodesta 2007. Hän on ollut useita jaksoja vierailevana tutkijana Kölnin yliopistossa Saksassa (1991–1998) ja vieraillut tutkimusprofessorina Yhdysvaltain Kalifornian Berkeleyssä sijaitsevassa Mathematical Sciences Research Institutessa (2002).

Tunnustuksena työstään Hyrylle on myönnetty Suomalaisen Tiedeakatemian Väisälän palkinto (2008). Suomalaisen Tiedeakatemian jäsen hän on ollut vuodesta 2016. 

## Lähteet

## Aiheesta muualla
*Eero Hyry. Tampere University, Department of Mathematics and Statistics  (researchgate.net)
*Google Scholar -haku; Eero Hyry  (scholar.google.com)
Risto Korhonen (matemaatikko)

**Risto Juhana Korhonen** (s. 1975) on suomalainen matemaatikko. Hän toimii Itä-Suomen yliopiston matematiikan professorina.

Korhonen tuli ylioppilaaksi 1994. Hän opiskeli matematiikkaa ja valmistui perustutkinnon (fil.maist.) suoritettuaan edelleen filosofian lisensiaatiksi (2000) ja tohtoriksi (2002). Hänen englanninkielinen väitöskirjansa Joensuun yliopistolle (2002) oli otsikoitu *Meromorphic Solutions of Differential and Difference Equations with Deficiencies*. Väitöskirjatyön ohjaaja oli professori Ilpo Laine. 

Työurallaan Korhonen on toiminut tutkijana (Research Associate) Loughboroughin yliopistossa (2002–2004) sekä Suomen Akatemian postdoc-tutkijana (2004–2006) ja vanhempana tutkijana (2006–2010). Itä-Suomen yliopiston matematiikan professori hän on ollut vuodesta 2010. 

Hänen tutkimustyönsä teemoja ovat olleet erityisesti arvojenjakautumisteorian eri ilmentymät ja sovellukset differentiaali- ja differenssiyhtälöiden teorioissa. Hän on käsitellyt julkaisuissaan muun muassa Nevanlinnan teoriana tunnettua meromorfifunktioiden arvojenjakautumisoppia.
 
Tunnustuksena työstään Korhoselle on myönnetty Suomalaisen Tiedeakatemian Väisälän palkinto (2015). Suomalaisen Tiedeakatemian jäsen hän on ollut vuodesta 2018. 

## Lähteet

## Aiheesta muualla
*Risto Korhosen Google Scholar -profiili  (scholar.google.com)
*Risto Korhonen. University of Eastern Finland, Department of Physics and Mathematics, Faculty Member  (academia.edu)
Eino Tammisto

**Eino Samuel Tammisto**, vuoteen 1906 **Ekroth**  (21. kesäkuuta 1898 Perho – 9. toukokuuta 1985 Helsinki) oli suomalainen professori ja maitotalousalan asiantuntija.

## Henkilöhistoria
Eino Tammiston vanhemmat olivat rovasti Akseli Edvard Tammisto ja Anna Maria Korhonen ja puoliso vuodesta 1929 Anna Alfhild Rantanen. Tammisto tuli ylioppilaaksi 1917 ja valmistui diplomi-insinööriksi 1925, tekniikan tohtoriksi hän väitteli 1935. Tammisto toimi juuston valmistuksen ja teknisenä asiantuntijana Valiolla Tampereella 1928–1930, valtion maitotalouden koelaitoksen vt. johtajana 1930–1935 ja johtajana 1935–1948. Hän oli maitotaloustuotteiden tarkastuslaitoksen johtaja professorin nimikkeellä 1948–1965. Maitotalouden opettajana Tammisto toimi muun työnsä ohella 1932–1948. Hänellä oli myös useita alansa kotimaisia ja kansainvälisiä luottamustehtäviä.

## Julkaisuja
* *Untersuchungen über die Lipasen der Bakterien*, 1933 (väitöskirja)
* *Puijo-juuston valmistuksesta*, 1934, Eino S. Tammisto, Armas Smalén
* *Voihappobasilleista ja basillikokeesta*, 1936, Eino S. Tammisto, Armas Smalén
* *Juustonvalmistus*, 1938, A. E. Sandelin, J. Tarnanen, E. S. Tammisto
* *Selluloosasta valmistetun "Selu"-maitosiivilävanun tarkastus*, 1941
* *Ohjeita laihan juuston valmistamiseksi*, 1941, Eino S. Tammisto, Erkki Peltola
* *Kokeita liiallisen happamuuden torjumiseksi emmentaljuustossa*, 1945
* *Juustolamaidon standardisoiminen ja juustosaaliin suuruus formolititrausten valossa*, 1945
* *Kokeita homeen kasvun estämiseksi edamjuustojen pinnalla kypsymiskellarissa*, 1948, Eino S. Tammisto, Erkki Peltola
* *Eroavaisuuksista lehmien kaseiinintuotannossa*, 1948
* *Maitoa pastöroitaessa muodostuvista pelkistävistä aineista ja niiden vaikutuksesta*, 1948
* *Happamuuden ja lämpötilan vaikutus diasetyylin muodostumiseen kirnuttaessa*, 1948, Eino S. Tammisto, Lauri Tuomainen
* *Kotivoin ja puijojuuston valmistuksen opas*, 1950, Lauri Tuomainen, Eino S.Tammisto
* *Tutkimuksia suomalaisen emmentaljuuston varastoimiskokeista vv. 1951–53*, 1955, Eino S. Tammisto, R. Kjäldman
* *Kananmunien peseminen laadun vihollinen n:o 1: mitä tuottaja- ja tuontimaissa ajatellaan laatukysymyksistä*, 1956

## Lähteet
Fernando Colón

**Fernando Colón** (24. elokuuta 1488 Córdoba, Kastilian kruunu – 12. heinäkuuta 1539, Seville, Espanja) oli Kristoffer Kolumbuksen poika, joka tuli kuuluisaksi kirjastostaan. 

Colón eli melkein koko elämänsä Córdobassa Espanjassa. Hänen vanhempansa Kristoffer Kolumbus ja Beatriz Enríquez de Arana eivät olleet naimisissa. Isä jäi Colónille etäiseksi paljon matkustelunsa vuoksi, mutta äidin kanssa hän oli läheinen. Colónilla oli myös velipuoli Diego (1479–1526), joka ei kuitenkaan ollut läheinen Fernandon kanssa, koska hän oli tätä paljon vanhempi ja lähti nuorena sotaan. Colón oli lapsena hyvin ujo, eikä hänellä ollut sen takia ystäviä.

Colónin ollessa 14-vuotias hänen isänsä kuoli, ja hän sai siitä innoituksen tehdä kuolemasta kertovan maalauksen. Maalaus ei surullisen aiheensa vuoksi saanut aluksi paljoa huomiota, mutta ajan myötä siitä tuli todella suosittu. Myöhemmin Colón julkaisi myös kirjoja, jotka saivat yhtä lailla julkisuutta. 

Vuosien 1509 ja 1539 välisenä aikana Colón matkusteli Euroopassa, osti kirjoja ja kokosi lopulta yhden Euroopan suurimmista yksityisistä kirjastoista. Siihen kuului 15&nbsp;000-20&nbsp;000 teosta. 

Fernando Colón kuoli 12. heinäkuuta 1539 astmaan Sevillassa. Hän oli kuollessaan 50-vuotias.

## Kirjakokoelma
Vuodesta 1552 lähtien Colónin kirjakokoelman jäljellä olevaa osaa on säilytetty Sevillan katedraalissa. Kirjoista on jäljellä noin neljännes. Alkuperäinen kirjaluettelo löytyi vuonna 2019.

## Lähteet

## Aiheesta muualla
* The story of Christopher Columbus’s son, the ultimate completist Washington Post
Gaston Velle

**Gaston Velle** (1872 – 1948 Pariisi) oli ranskalainen elokuvaohjaaja.

Velle aloitti uransa taikurina. Vuodesta 1903 lähtien hän työskenteli Pathé Frèresillä erikoistuen trikki- ja fantasiaelokuviin (*trucs & féeries*), jotka kilpailivat Georges Mélièsin tuotannon kanssa. Heinäkuussa 1906 Velle muutti tuotantotiiminsä kanssa Italiaan, jossa hänestä tuli Cinesin taiteellinen johtaja. Italiassa Velle teki joukon kopioita aikaisemmista elokuvistaan.

Velle palasi Pathélle loppuvuodesta 1907 ja jatkoi fantasiaelokuvien tekemistä muun muassa Segundo de Chomónin kanssa. Ne olivat aikanaan suosittuja, joskin yksinkertaisempia kuin Mélièsin vastaavat tuotteet. Klassikkoina pidetään elokuvia *La poule aux oeufs d’or* (1905), *Rêve à la lune* (1905) ja *L’écrin du Radjah* (1906), jotka ovat säilyneet. *Les invisibles* (1906) oli ensimmäinen ”näkymätön mies” -elokuva. Vellen ohjaajanura päättyi vuonna 1913.

## Lähteet

## Aiheesta muualla
*
Tulivuori (täsmennyssivu)

**Tulivuori** voi viitata seuraaviin asioihin:

* tulivuori, paikka, josta maapallon sisuksen sulat ja kaasumaiset ainekset purkautuvat maan pinnalle tai siitä syntynyt vuori
* ''Tulivuori'' (*Volcano*), William K. Howardin ohjaama yhdysvaltalainen elokuva vuodelta 1926
* ''Tulivuori'' (*Volcano*), Mick Jacksonin ohjaama yhdysvaltalainen elokuva vuodelta 1997
* ''Tulivuori'', Reijo Mäen *Vares*-dekkari vuodelta 2015
* ''Tulivuori'', South Park -televisiosarjan jakso ensimmäiseltä tuotantokaudelta
* Tulivuorirock,  suomalainen musiikkifestivaali, joka järjestetään Lappajärvellä
Siikajärvi (Espoo ja Kirkkonummi)

**Siikajärvi** on Uudellamaalla Vihdissä, Espoossa ja Kirkkonummella Siikajärven lähellä sijaitseva järvi. Espoon osalta Siikajärvi sijaitsee saman nimisessä harvaanasutussa kaupunginosassa. Järven lounaisosa kuuluu Kirkkonummeen, Vihtiin kuuluu pieni alue edellä mainitun saaren länsipuolella.

## Maantietoa
Siikajärvi on 2,3 kilometriä pitkä, 750 metriä leveä, ja sen pinta-ala on 70 hehtaaria. Se sijaitsee metsäalueella Veikkolan ja Nuuksion Pitkäjärven välissä. Järven koillispää kaartaa länteen taipuvaksi lahdeksi, joka jää Sutisenniemen suojaan. Sutisenniemi on pyöreän muotoinen ja halkaisijaltaan 300-metrinen niemi. Niemen eteläpuolella sijaitsee järven ainoa saari, jonka pinta-ala on 0,21 hehtaaria . Järven tilavuudeksi on määritetty 3,91 miljoonaa kuutiometriä, jolloin sen keskisyvyydeksi tulee 5,6 metriä. Järven syvyys on 13,8 metriä ja tämä syvin kohta sijaitsee järven keskellä Sutisenniemen ja saaren puolivälissä . Järven rantaviivan pituus on 7,3 kilometriä, josta saarten rantaviivan osuus on 150 metriä . Sen ranta-alueella on alle 10 kiinteästi asuttua tilaa, mutta noin 100 vapaa-ajan asuntoa. Nämä muodostavat osan Siikarannan, Soittilan ja Siikajärven asuinalueista. Näiden lisäksi järven pohjoispuolella on Hotelli Nuuksio ja eteläpuolella Siikajärven lastenkoti. Kolmen kunnan rajapyykki sijaitsee järven saarella.

## Luontoarvoja
Siikajärven kasvillisuus on niukkaa ja se koostuu pääosin ilmaversoiskasvillisuudesta. Kalalajeista edustettuina ovat muun muassa ahven ja hauki sekä siika istutettuna.

## Vesistösuhteet
Siikajärvi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen valuma-alueen pinta-ala on 5,1 neliökilometriä . Järveen on johdettu metsäojia ja suo-ojia. Niistä merkittävimpiä ova eteläiseltä Soidinsuolta tuleva kuivatusoja ja Ahvilammen laskuoja. Siikajärven laskuoja laskee Heinäslampeen. Siikajärven vedenpinnan korkeus on 57,7 metriä mpy (N2000).

## Historiaa
Ensimmäiset asiakirjamaininnat Siikajärvestä ovat 1700-luvun puolivälistä. Järvestä on käytetty muun muassa nimeä Sikjärvi Träsk, mutta sillä ei ole koskaan ollut virallista ruotsinkielistä nimeä.

Siikajärven rannalla ovat sijainneet Espoon puolella Keskon K-instituutti, nykyinen (2020-luku) Nuuksionranta ja Kirkkonummen puolella Suomen rakennustyöläisten liiton  Siikaranta-opisto, joka toimii nykyisin (2023) nimellä Hotelli Nuuksio.

## Lähteet

## Aiheesta muualla
*
Georges Hatot

**Georges Hatot** (22. joulukuuta 1876 Pariisi – 11. elokuuta 1959 Pariisi) oli ranskalainen elokuvaohjaaja.

Pariisin teattereissa työskennellyt Hatot siirtyi vuonna 1896 Lumièrelle, jossa hän ohjasi etupäässä historiallisten tapahtumien rekonstruktioita. Lumièren lopetettua elokuvatuotantonsa vuonna 1901 Hatot työskenteli vähän aikaa Gaumontilla ja siirtyi sitten Pathé Frèresille, jossa hän ohjasi etupäässä komedioita muun muassa käsikirjoittaja André Heuzén ja näyttelijä André Deedin kanssa.

Vuonna 1908 Hatot siirtyi Éclairille, jossa hän teki Victorin Jassetin kanssa muun muassa suositun ''Nick Carter'' -etsiväsarjan (1908–1909). Vuonna 1910 Hatot perusti oman tuotantoyhtiön Société du film négatif, jolle Jasset ohjasi suositun *Docteur Phantom* -sarjan. Yhtiön Montreuilin studio paloi pian tämän jälkeen ja Hatot vetäytyi elokuva-alalta.

## Lähteet

## Aiheesta muualla
*
Syanokobalamiini

**Syanokobalamiini** on yleisin lisäravintoaineisiin lisätty B<sub>12</sub>-vitamiini. Sitä ei juuri ole luonnossa. Suurin osa Suomen markkinoiden B12-vitamiinituotteista on juuri syanokobalamiinimuodossa.

Syanokobalamiini muuntuu kehossa osittain metyylikobalamiiniksi (C63H91CoN13O14P).

Syanokobalamiinin kemiallinen kaava on C63H88CoN14O14P, moolimassa 1355,388&nbsp;g/mol ja CAS-numero 68-19-9. Syanokobalamiinin anatomis-terapeuttis-kemiallinen lääkeluokituksen tunniste eli ATC-luokitus on B03BA01.

## Lähteet

## Aiheesta muualla
*PubChem: Cyanocobalamin 
*Human Metabolome Database: Cyanocobalamin 
*Food Component Database (FooDB): Cyanocobalamin 
*DrugBank: Vitamin B12 
*Kyoto Encyclopedia of Genes and Genomes (KEGG): Cyanocobalamin 
*ChemBlink: Cyanocobalamin 
*Dr. Duke's Phytochemical and Ethnobotanical Databases: Cyanocobalamin
Lucien Nonguet

**Lucien Nonguet** (10. toukokuuta 1869 Poitiers – 22. kesäkuuta 1955 Fay-aux-Loges) oli ranskalainen elokuvaohjaaja.

Pariisin teattereissa työskennellyt Nonguet siirtyi vuonna 1901 Pathé Frèresille, jossa hän toimi Ferdinand Zeccan apulaisena muun muassa Raamattu-elokuvassa *La vie et la passion de Jésus Christ* (1905). Nonguet ohjasi yksin etupäässä rekonstruoituja ”uutiselokuvia” (*actualités*) sekä historiallisia näytelmiä, joista merkittävimpiä ovat *Épopée Napoléonéenne* (1903) ja *La révolution en Russie* (1905). Hän teki myös komediaelokuvia varsinkin Max Linderin kanssa. Työskenneltyään välillä myös Éclairille Nonguet päätti elokuvauransa vuonna 1920.

## Lähteet

## Aiheesta muualla
*
Polystraatti fossiili

**Polystraatti fossiili** on fossiloitunut kasvi, eläin tai muu yhtenäiseksi tunnistetun biologisen kokonaisuuden kuten ruohokentän fossiili, jonka sijainti maaperässä ylittää eri geologisille aikakausille ajoitettujen maakerrostumien välisen rajapinnan tai useampia rajapintoja. Erikoisesta stratigraafisesta sijainnistaan johtuen tällaista fossiilia ei pystytä ajoittamaan sijaintinsa perusteella yksiselitteisesti.

Yleisimpiä polystraatteja fossiileja on pystyasentoon fossiloitunut puunrunko, mutta polystraattisuutta on todettu muunkinlaisissa fossiileissa.

## Lähteet
Wizball

**Wizball** on Sensible Softwaren kehittämä ja Ocean Softwaren julkaisema toimintapeli. Peli on julkaistu vuonna  Commodore 64:lle ja seuraavina vuosina Amigalle, Amstrad CPC:lle, Atari ST:lle, DOS:lle, Thomson TO:lle ja ZX Spectrumille.

## Vastaanotto
Pelin Commodore 64 -versio on saanut *[[Zzap!64]]* -lehden arvostelussa arvosanaksi 96%.

Pelin Amiga-versio on saanut *[[CU Amiga-64]]* -lehden arvostelussa arvosanaksi 92%.

## Lähteet

## Aiheesta muualla
* 
* 
*
Choplifter

**Choplifter** (tyyliteltynä **Choplifter!**, ) on Dan Gorlinin kehittämä ja Brøderbund Softwaren julkaisema toimintapeli. Peli on julkaistu vuonna  Apple II:lle ja sen jälkeen käännetty useille muille alustoille, muun muassa Segan julkaisemana kolikkopelinä Sega System 1 -alustalle.

Pelistä on julkaistu uusintaversio *[[Choplifter HD]]* vuonna 2011.

Alkuperäiseen peliin on viitattu muun muassa Tom Clancyn teoksessa *[[Punaisen lokakuun metsästys (romaani)|Punaisen lokakuun metsästys]]*.

## Pelaaminen

Pelin tavoitteena on pelastaa henkilöitä helikopterilla. Pelaajan on väisteltävä vaaroja ja lennettävä kyytiin poimitut henkilöt turvaan tukikohtaan.

Vaikka pelissä voi ampua vastustajia siitä ei pidetä pistelaskua: Gorlinin itsensä mukaan se on pelin tylsä osuus. Pelin varsinainen tavoite on toisten auttaminen.

## Kehitys
Pelin kehitti Dan Gorlin vuonna 1981 tutustuessaan Apple II Plus -tietokoneen ominaisuuksiin. Gorlin oli kiinnostunut helikoptereista ja kehitti oman simulaation helikopterilentämisestä: aluksi Gorlin yritti ensimmäisen persoonan näkökulmaa mutta hylkäsi tavoitteen liian vaativana. Gorlin sai ehdotuksen pelastaa henkilöitä *[[Defender (videopeli)|Defenderin]]* tapaan ja tutustui peliin tämän perusteella.

## Lähteet

## Aiheesta muualla
* 
* 
*
Kesäleiri (elokuva)

**Kesäleiri** () on yhdysvaltalainen kauhuelokuva vuodelta 1983. Sen on ohjannut ja käsikirjoittanut Robert Hiltzik. Mike Kellin näytteli elokuvassa yhden viimeisistä rooleistaan. Hän kuoli juuri ennen elokuvan ensi-iltaa. 

Elokuva on yksi *[[Perjantai 13. (elokuva)|Perjantai 13.]]* -elokuvan suosion vanavedessä syntyneistä slasherelokuvista. Elokuvaa onkin verrattu paljon *Perjantai 13.* -elokuvaan juonellisten ja asetelmallisten seikkojen takia. *Kesäleiri* nautti kulttimaineesta erityisesti elokuvan kuuluisan loppukohtauksen vuoksi.

## Juoni
Elokuva alkaa vuodesta 1975, jolloin John Baker lähti miesystävänsä Lennyn ja kahden lapsensa Angelan ja Peterin kanssa veneilemään järvelle lähellä Arawak-leiriä. Kun John ja hänen lapsensa olivat vedessä, he joutuvat nuorten ohjaaman moottoriveneen yliajamiksi, mistä vain toinen lapsista jää henkiin. Kahdeksan vuotta tapauksen jälkeen Angela asustaa Martha-tätinsä ja serkkunsa Rickyn luona. Nuoret ovat lähdössä kesäksi Arawakiin leireilemään, vaikka vaitonainen Angela ei osoita innostusta kesäleiriä kohtaan. Perillä leirillä Angela joutuu muun muassa tekemisiin välittömästi hänen kiusaajikseen ryhtyvien Judin ja Megin sekä lapsia himoitsevan pedofiilikokin kanssa. Pian leirillä alkaa tapahtua mystisiä tapaturmia ja raakoja murhia, joiden kohteiksi joutuvat sekä leirin henkilökunta että leiriläiset.

## Näyttelijät

## Jatko-osat
Elokuvalle on virallisesti julkaistu kolme jatko-osaa: *[[Sleepaway Camp II: Unhappy Campers]]* ja *[[Sleepaway Camp III: Teenage Wasteland]]*, joissa näytteli pääosassa rockmuusikko Bruce Springsteenin nuorempi sisar Pamela Springsteen, sekä *[[Return to Sleepaway Camp]]*, jonka ohjauksesta vastasi ensimmäisen elokuvan tapaan Robert Hiltzik. *Teenage Wasteland*in jälkeen piti myös tulla *Sleepaway Camp IV: The Survivor*, mutta se ei koskaan valmistunut lopullisessa muodossaan. Kaikesta huolimatta keskeneräinen elokuva julkaistiin vuonna 2012 DVD:nä.

## Lähteet
Robert Earl Jones

**Robert Earl Jones** (3. helmikuuta 1910 Tate County, Mississippi – 7. syyskuuta 2006 Englewood, New Jersey) oli yhdysvaltalainen näyttelijä ja nyrkkeilijä. Hän oli näyttelijä James Earl Jonesin isä.

Jones syntyi 3. helmikuuta 1910 Mississippin Tate Countyssa. Tarkempi synnyinpaikka on jäänyt epämääräiseksi, sillä eri lähteet väittäisivät hänen syntyneen joko Senatobiassa tai lähellä Coldwateria. Hänen vanhempansa olivat Robert Washington Jones ja Elnora Wallace.

Jones tunnetaan erityisesti pääosastaan elokuvassa *[[Lying Lips]]* vuodelta 1939 sekä sivurooleistaan elokuvissa, kuten *[[Puhallus]]* (1973), *[[Vaihtokaupat]]* (1983), *[[Kesäleiri (elokuva)|Kesäleiri]]* (1983), *[[Cotton Club]]* (1984) ja *[[Peter Weirin Todistaja]]* (1985). Viimeisen kerran hän näytteli elokuvassa *[[Rain Without Thunder]]* vuodelta 1992.

Jones oli elämänsä aikana kolmesti naimisissa ja hänellä oli kaksi lasta, joista esikoinen ensimmäisestä avioliitosta oli James. Robert Earl Jones kuoli 7. syyskuuta 2006 New Jerseyn Englewoodissa 96-vuotiaana vanhuuteen.

## Lähteet

## Aiheesta muualla
*
Tapio Määttä

**Tapio Einari Määttä** (s. 2. marraskuuta 1965 Kuusamo) on suomalainen ympäristöoikeuden professori ja Itä-Suomen yliopiston oikeustieteiden laitoksen johtaja.  Määttä toimii Itä-Suomen yliopiston akateemisena rehtorina vuoden 2020 alusta lähtien. 

## Ura

Määttä kirjoitti ylioppilaaksi Kuusamon lukiosta vuonna 1984. Hän suoritti perustutkintonsa (OTK) Lapin yliopistossa vuonna 1993 ja väitteli oikeustieteen tohtoriksi vuonna 1999 Helsingin yliopistossa.  Hänen suomenkielinen väitöskirjansa (1999) oli otsikoitu *Maanomistusoikeus : tutkimus omistusoikeusparadigmoista maaomaisuuden käytön ympäristöoikeudellisen sääntelyn näkökulmasta*. Ympäristöoikeuden dosentiksi hänet nimitettiin Helsingin yliopistoon (2002) ja Vaasan yliopistoon (2002).

Työurallaan Määttä on työskennellyt lakimiehenä Suomen kuluttajaliittossa (1994), tutkijana Helsingin yliopistossa (1994–1999), erityisasiantuntijana Oikeusministeriön lainvalmisteluosastolla (1995–1997), tutkijatohtorina Helsingin yliopistossa (1999–2000), määräaikaisena professorin viransijaisena Joensuun yliopistossa (2000–2003). Vuodesta 2003 Joensuun yliopiston (nyk. Itä-Suomen yliopisto) ympäristöoikeuden professori ja elokuusta 2006 oikeustieteiden laitoksen esimies.  

Määttä on johtanut useita monitieteisiä tutkimushankkeita, kuten Suomen Akatemian Ympäristö ja oikeus -tutkimusohjelmaa (2005-2009). Hän kuuluu vuodesta 2018 WWF Suomen hallintoneuvostoon. Opiskelijat äänestivät Määtän Joensuun kampuksen vuoden opettajaksi vuonna 2016. Hän käyttää opetuksessaan monipuolisesti erilaisia opetusmenetelmiä ja oppimisympäristöjä ja ottaa huomioon myös etäopiskelijat.

Määttä oli opiskeluaikoinaan 1989–1991 Kokoomuksen Opiskelijaliitto Tuhatkunnan puheenjohtaja ja Lapin korkeakoulun ylioppilaskunnan edustajiston puheenjohtaja 1987.

Määttä valittiin maaliskuussa 2024 Itä-Suomen yliopiston uudeksi rehtoriksi. Rehtorin tehtävä alkaa vuoden 2025 alussa. 

## Kunnianosoituksia

* Suomen Valkoisen Ruusun komentajamerkki (2025)

## Yksityiselämä
Määtän elämänkumppani on kokoomuspoliitikko Sirpa Pietikäinen.

## Lähteet

## Aiheesta muualla
*Finnpulpin Kuopion biotuotetehdashankkeen kohtaloksi koitui suuruus ja väärä sijainti, arvioi ympäristöoikeuden professori (20.12.2019) (yle.fi)
*Google Scholar -haku "Tapio Määttä"  (scholar.google.com)
Alkhla

**Alkhla** on siperialaisessa mytologiassa hirviö, joka aiheuttaa auringon- ja kuunpimennykset nielaisemalla taivaankappaleet. Hyökkäyksistä jää jäljet, ja myyttien mukaan Kuun laikut ovat Alkhlan aiheuttamien haavojen arpia.

## Lähteet
*Cotterell, Arthur: Maailman myytit ja tarut. WSOY 1996. 

### Viitteet
Silent Service

**Silent Service: The Submarine Simulation** (lyhyesti **Silent Service**) on MicroProsen kehittämä ja julkaisema sukellusvene-aiheinen simulaatiopeli. Peli on julkaistu vuonna  Apple II:lle ja useille muille alustoille.

Pelille on julkaistu seuraaja *[[Silent Service II]]*.

## Vastaanotto
Pelin Commodore 64 -versio sai arvosanaksi 88&nbsp;% *[[Zzap!64]]* -lehden arvostelussa.

Mikrobitin Jukka Tapanimäki antoi pelin NES-versiolle 69 pistettä sadasta.

## Palkinnot
Peli on saanut Game Manufacturers Associationin palkinnon parhaana seikkailupelinä ().

## Lähteet

## Aiheesta muualla
* 
* 
*
Haisukonna

**Haisukonna** (*Epidalea calamita*) on konnalaji, jota tavataan Keski- ja Etelä-Euroopassa Viron eteläosia myöten.

Haisukonna kasvaa 7-8 cm pitkäksi. Se on väriltään ruskea tai oliivinvihreä, sen selässä on tummia läikkiä, rupimaisia näppylöitä ja usein keltainen juova. Vatsapuoli on vaalea. Silmän pupilli on vaakasuuntainen.

Haisukonna viihtyy valoisissa hiekkapohjaisissa maastoissa.

## Lähteet

## Aiheesta muualla

* Laji.fi: ''Epidalea calamita''
* iNaturalist: ''Epidalea calamita''
* ITIS: ''Epidalea calamita'' 
* UniProt: Taxonomy - ''Epidalea calamita'' 
* Global Biodiversity Information Facility (GBIF): ''Epidalea calamita''
Ruoholahden yhteissuoja

**Ruoholahden yhteissuoja**, puhekielessä myös **Ruoholahden viinatunneli**, on noin 600 metriä pitkä tunneli Helsingin Ruoholahdessa. Sen rakentaminen aloitettiin vuonna 1973, ja se avattiin vuonna 1978. 

Tunneli rakennettiin alun perin Oy Alkoholiliike Ab:n käyttöön. Tunnelin toinen pää oli Alkon pullottamossa Salmisaaressa, nykyisen Helsingin oikeustalon kohdalla. Tunnelin toinen pää taas oli Alkon silloisen varaston kohdalla, missä nykyisin sijaitsee Kauppakeskus Ruoholahti. Tunnelissa kuljetettiin automatisoidusti alkoholia pullottamosta varastolle. 

Tunnelin käyttö lopetettiin vuonna 1993, kun Alkon toiminta Salmisaaressa lakkasi. Nykyisin tunneli toimii väestönsuojana. 

## Galleria

Ruoholahdenyhteissuoja012.jpg
Ruoholahdenyhteissuoja10.jpg
Ruoholahdenyhteissuoja011.jpg
Ruoholahdenyhteissuoja2.jpg
Ruoholahdenyhteissuoja6.jpg


## Lähteet

## Aiheesta muualla
* 
*
Karpaattienvesilisko

**Karpaattienvesilisko** eli **karpaattienmanteri** (*Lissotriton montandoni*, syn. *Triturus montandoni*)  on vesiliskojen heimoon kuuluva sammakkoeläin. Sitä tavataan luonnonvaraisena vain Karpaattien itäosissa ja Sudeettien itäisimmissä osissa, 120–2000 metrin korkeudessa, mutta sitä on istutettu Saksan Baijeriin.

Karpaattienvesiliskon selkäpuolen väritys vaihtelee punaoranssista ruskeaan, melkein mustaan. Vatsapuoli on kirkkaan oranssi.

## Lähteet
Valkyria Chronicles 4

**Valkyria Chronicles 4** on Segan kehittämä ja julkaisema taktinen roolipeli. Peli on julkaistu vuonna  Nintendo Switchille, PlayStation 4:lle, Windowsille ja Xbox Onelle.

## Pelaaminen
Pelimekaniikka on pohjimmiltaan samanlainen kuin aiemmissa osissa: yhtä hahmoa liikutetaan kerrallaan muiden pysyessä aloillaan, mutta yksiköt voivat ampua jos hahmo osuu tulitusetäisyydelle vuoron aikana.

## Musiikki
Pelin musiikin on säveltänyt Hitoshi Sakimoto. Tunnusmusiikin "Light Up My Life" laulaja on Mai Kuraki, säveltäjä on Shilo ja sovittaja Shuho Mitani.

## Vastaanotto
Peli on saanut IGN:n arvostelussa arvosanaksi 8.7/10.

Peli on saanut Muropaketin arvostelussa neljä tähteä viidestä.

## Ääninäyttelijät

## Lähteet

## Aiheesta muualla
* 
*
Star Ocean: Integrity and Faithlessness

**Star Ocean: Integrity and Faithlessness** on tri-Acen kehittämä ja Square Enixin julkaisema toimintaroolipeli. Peli on julkaistu vuonna  PlayStation 3:lle ja PlayStation 4:lle.

Peli on seuraaja *[[Star Ocean: The Last Hope]]* -pelille.

## Kehitys
Pelin tuottaja Shuichi Kobayashi on kertonut ryhtyneensä pelin tuottajaksi koska kukaan muu ei olisi ryhtynyt kunnioituksesta yhtiöstä lähtenyttä Yoshinori Yamagishia kohtaan. Kobayashi työskenteli salassa sarjan luojan Yoshiharu Gotandan kanssa kunnes olivat valmiita esittämään projektin.

## Vastaanotto
Peli on saanut IGN:n arvostelussa arvosanaksi 5.8/10.

Peli on saanut GameSpotin arvostelussa arvosanaksi 5/10.

*[[Famitsū]]* antoi pelille arvosanaksi 34/40 (9/9/8/8).

## Ääninäyttelijät

## Lähteet

## Aiheesta muualla
* 
*
Mike Kellin

**Myron ”Mike” Kellin** (26. huhtikuuta 1922 Hartford, Connecticut – 26. elokuuta 1983 Nyack, New York) oli yhdysvaltalainen näyttelijä. Kellin oli tunnettu muun muassa elokuvista *[[Seikkailija Rio Grandesta]]* (*The Wonderful Country*, 1959), *[[Armeijan hassuin laiva]]* (*The Wackiest Ship in the Army*, 1960), *[[Bostonin kuristaja (elokuva)|Bostonin kuristaja]]* (*The Boston Strangler*, 1968) ja *[[The Jazz Singer – tie tähtiin]]* (*The Jazz Singer*, 1980).

Kellin syntyi 26. huhtikuuta 1922 Connecticutin Hartfordissa Samuel ja Sophia Kellinille, jotka olivat venäjänjuutalaisia maahanmuuttajia. Miken nuorempi sisar Shirley kuoli 16-vuotiaana Hartfordin sirkuksen tulipalossa vuonna 1944. Kellin oli elämänsä aikana kahdesti naimisissa, mutta yhtään biologisia lapsia hänellä ei ollut vaan yksi adoptiotytär.

Kellin kuoli keuhkosyöpään 26. elokuuta 1983 New Yorkin Nyackissa 61-vuotiaana. Hänen viimeiseksi elokuvakseen jäi slasher-kauhuelokuva *[[Kesäleiri (elokuva)|Kesäleiri]]* (*Sleepaway Camp*, 1983).

## Lähteet

## Aiheesta muualla

*
Lauri Mehtätalo

**Lauri Mehtätalo** (s. 1975 Alavieska) on suomalainen metsäntutkija ja metsätieteen tilastollisten menetelmien asiantuntija. Hän on työskennellyt Luonnonvarakeskuksessa metsäsuunnittelun tutkimusprofessorina vuodesta 2021 lähtien. Tätä ennen hän toimi Itä-Suomen yliopiston soveltavan tilastotieteen professorina. 

Mehtätalo valmistui Joensuun yliopistosta maatalous- ja metsätieteiden maisteriksi vuonna 2000 ja tohtoriksi vuonna 2004. Hänen englanninkielinen artikkeliväitöskirjansa (2004) oli otsikoitu *Predicting stand characteristics using limited measurements*. Hän viimeisteli tärkeän sivuaineensa, tilastotieteen maisteritason laudaturopinnot vuonna 2005. Hän on ollut Helsingin yliopiston metsäbiometrian dosentti vuodesta 2008.

## Lähteet

## Aiheesta muualla
*Lauri Mehtätalon Google Scholar -profiili  (scholar.google.com)
*Lauri Mehtätalo. University of Eastern Finland, School of Computing  (researchgate.net)
*Lauri Mehtätalo & Timo Pukkala (1.4.2019) Ilmastonmuutoksen torjunta edellyttää maltillisia metsänhakkuita (hs.fi)
*Yle Areena: Riistakolmiolaskennan tuloksia analysoidaan uudella Joensuussa kehitetyllä tietokonesovelluksella (7 min; 12.3.2019) (yle.fi)
Ruisjauho

**Ruisjauho** on rukiin jyvistä valmistettua harmahtavaa jauhoa, joka on karkeusasteeltaan joko melko hienoa tai karkeaa. Jauho soveltuu sellaisenaan taikinajuurella hapatetun ruisleivän valmistukseen, mutta sitkoltaan heikkona se ei sovi leivinhiivalla kohotettavaan taikinaan, vaan leipoutuvuutta on leivinhiivaa käytettäessä parannettava lisäämällä sekaan vehnäjauhoja. Perinteisesti taikinajuurella leivottavaan leipään sen sijaan ei lisätä tavallista leivinhiivaa, koska taikinajuuren hiivat kohottavat taikinan. Tällöin ruisjauhoon ei ole tarpeen sekoittaa vehnäjauhoa. Sekaleivissä ruisjauho on yhtenä ainesosana muiden jauhojen ohessa.

Ruisjauholajeja ovat
* *Täysjyväruisjauhoa* käytetään leipien raaka-aineena muiden jauhojen sekaan lisättynä sekä puuron ja karjalanpiirakoiden kuoren valmistukseen. Sen avulla voidaan myös leivittää esimerkiksi kalaa.
* *Ruissihtijauhon* eli *sihtiruisjauhon* jauhatuksessa osa kuoriaineksesta seulotaan pois, jolloin muodostuu tavallista ruisjauhoa vaaleampaa ja hienojakoisempaa jauhoa. Sitä käytetään yksinään tai täysjyväjauhoon ja vehnäjauhoon sekoitettuna erityisesti ruokaleipiin, sämpylöihin, karjalanpiirakoiden ja myös makeiden piirakoiden kuoriin sekä kääretorttuihin ja piparkakkuihin.
* *Ruislestyjauho* on rukiin jyvistä saatavaa vaaleaa ydinjauhoa, jossa ei ole mukana leseitä. Sitä käytetään pääasiassa leipomoissa ruokaleipiin ja piirakoihin täysjyväjauhojen ohella tai sijasta.
* *Ruispuurojauho* on rouhemaista ainesta sisältävää karkeaa täysjyväjauhoa, jota käytetään sellaisenaan puuroon ja muiden jauhojen lisänä leipiin ja sämpylöihin. Se muistuttaa kotitarvemyllyssä jauhettua *uutispuurojauhoa* uuden sadon viljasta keitettäviin puuroihin.
* *Riihiruisjauho* on kevyesti savustettua ruisjauhoa.

Muita ruistuotteita ovat
* *Ruishiutaleet* on valmistettu täysjyvistä esikypsentämällä ja litistämällä. Näitä ruskeanharmaita hiutaleita käytetään ruispuuroon ja mysliin sekä muiden jauhojen kanssa leipiin ja leivonnaisiin.
* *Ruisleseet* valmistetaan erottamalla jyvän kuorikerrokset ennen jauhatusta. Näitä runsaasti kuitua, kivennäisaineita ja vitamiineja sisältäviä jyvän osia käytetään puuroihin, velleihin ja leipiin jauhojen joukkoon sekoitettuina.
* *Ruismaltaat* on valmistettu idättämällä ja kuivattamalla sekä tarvittaessa jauhamalla rukiin jyviä. 
* *Ruisrouhe* on jyvien uloimmista osista rouhittu karkea tuote, jota käytetään taikinoihin ja puuroihin sekä myös ripoteltuna jogurtin tai viilin päällä. Siinä on kuitua 20 %.

## Muut käyttötarkoitukset
Ruisjauhoja käytetään myös perinteisen punamultamaalin valmistuksessa. Entisaikaan rakennusalalla käytettiin ruisjauhovelliä makulatuurin kiinnittämisessä tasoitettavalle rappauspinnalle.

## Lähteet
* 
* 

### Viitteet
Siroleuat

**Siroleuat** (Compsognathidae) on sukupuuttoon kuollut petodinosaurusten heimo. Ryhmän jäsenet elivät 151–108 miljoonaa vuotta sitten myöhäisjurakaudelta varhaisliitukaudelle. Siroleuat olivat pienikokoisia ja vikkeliä, pieniä eläimiä metsästäviä petoja. Niillä oli ontoista luista koostuva kevytrakenteinen ruumis sekä pitkä häntä, joka toimi tasapainoelimenä. Siroleuoilla oli luultavasti yksinkertaisia, pörröisiä ja untuvamaisia höyheniä, jotka lämmittivät niiden ruumista. Heimon dinosaurukset olivat sukua lintujen esi-isille. Ryhmän nimesi Edward Drinker Cope vuonna 1871.

Vuonna 1996 Kiinasta löydetty, varhaisliitukaudella elänyt ryhmän jäsen *[[Sinosauropteryx]]* oli ensimmäinen löydetty höyhenpeitteinen dinosaurus. Vuonna 2010 julkaistussa tutkimuksessa paleontologit olivat tutkineet dinosauruksen fossiloituneita höyheniä ja löytäneet niistä väriä tuottavia melanosomeja, joiden perusteella *Sinosauropteryxillä* päätellään olleen valkoista sekä punaruskeaa tai oranssia väriä. Dinosauruksen häntä oli raidallinen.

## Kuvagalleria

Tiedosto:Compsognathus BW.jpg|*[[Compsognathus]]*
Tiedosto:Sinosauropteryx color.jpg|*[[Sinosauropteryx]]*
Tiedosto:Huaxiagnathus reconstruction.png|*[[Huaxiagnathus]]*


## Lähteet
Whim

**Whim** oli suomalaisen Maas Globalin kehittämä palvelu, joka tarjosi eri liikennemuotoja keskitetysti. Palvelun tarkoituksena oli keskittää erilaiset julkisen liikenteen muodot sekä taksit ja yhteiskäyttöautot yhteen mobiiliohjelmistoon.

Whimiä operoivan Maas Global Oy:n perusti yrittäjä Sampo Hietanen vuonna 2015. Whim-mobiiliohjelmisto lanseerattiin ensi kertaa Helsingin alueella Länsimetron avautuessa marraskuussa 2017. Tämän jälkeen palvelu levisi Antwerpeniin Belgiassa ja Birminghamiin Englannissa. Maaliskuussa 2019 Whimillä oli Helsingissä yli 70 000 käyttäjää, joista noin 10 000 oli aktiivisia, vakiintuneita käyttäjiä.

Yhtiöön sijoittivat muun muassa Transdev, Denso, Toyota ja Veho.

Vuonna 2017 uutisoitiin, että Whim sai markkinaetua tarjoamalla Helsingin seudun liikenteen kausilippuja ja takseja jyrkästi tappiollisella hinnalla. Vuonna 2021 uutistoitiin, että Maas Global oli tehnyt vuoden 2016 jälkeen yhteensä 50 miljoonaa euroa tappiota.

Maas Global hakeutui konkurssiin maaliskuussa 2024 ja Whim lopetettiin.
## Lähteet

## Aiheesta muualla

* Palvelun verkkosivut
Alaskylä

**Alaskylä** on Parkanon kylä. Se sijaitsee valtatie 3:n tuntumassa ulottuen Ikaalisten rajaan saakka. Alue on Parkanon vanhinta ja kauneinta kulttuurimaisemaa. Keskiajalla Parkano oli (Hämeen)Kyrön suurpitäjän pohjoisin kylä, jonka keskellä sijaitsi Parkanonjärvi. Myöhemmin asutuksen kasvaessa kylä jakautui: järven länsipuolinen alue nimettiin Alaskyläksi. Sen keskustasta Parkanon keskustaan on matkaa noin 7 kilometriä ja Tampereelle 77 kilometriä. Ensimmäiset kyläläiset saivat elantonsa pääasiassa kalastuksesta ja metsästyksestä, myöhemmät maanviljelyksestä ja karjanhoidosta. Alaskyläläiset ovat perinteisesti yrittäjähenkisiä, nykyisin kylässä on useita eri alojen yksityisyrittäjiä.

Vaihteleva maasto järvimaisemassa tarjoaa hyvät mahdollisuudet lenkkeilyyn, hiihtoon, marjastukseen ja metsästykseen. Parkanonjärven eteläpäästä, alkaa melontareitti Vääräjoen kanjonissa. Kylästä noin kymmenen minuutin ajomatkan päässä on Poltinkosken golfkenttä.

## Palvelut
Kunnalliset palvelut löytyvät Parkanon keskustasta. Kotien rakentajille Alaskylässä on valmiina kaupungin vesijohto ja runkoviemäri. Laajakaistaverkko Alaskylään ja Yliskylään valmistui vuonna 2017.

## Alaskylän saha ja tiilitehdas
Vuodesta 1945 alkaen useita kyläläisiä työllisti Alaskylän saha ja tiilitehdas 1960-luvun alkuun saakka. Vanhan tiilitehtaan piippu on vielä pystyssä toimien kylän maamerkkinä.

## Koulut
Alaskylässä oli ennen kaksi koulua: Alaskylän koulu ja Lapiolahden koulu. Alaskylän kansakoulu rakennettiin maanomistajien lahjoittamalle tontille lahjoitusvaroin ja talkootyönä. Se aloitti toimintansa vuonna 1898. Siitä tuli Parkanon ensimmäinen sivukylän koulu ja yhteistoimintakeskus yli 100 vuodeksi. Keväällä 2006 Alaskylän koulu lakkautettiin. Lapiolahden koulu perustettiin vuonna 1923, ja sen toiminta päättyi 1960-luvulla. Vuonna 2000 Alaskylän Kyläseura ry lunasti kaupungilta Lapiolahden koulun kylätaloksi.

Tällä hetkellä lähin koulu sijaitsee Parkanon keskustassa. Koulu- ja kulttuurikeskus Kaarna avasi ovensa 8. elokuuta 2019. Siellä aloitti opiskelunsa noin 700 oppilasta ja lähes 100 henkilökunnan jäsentä. Kaarnassa toimii peruskoulu, lukio ja esikoulu.

## Alaskylän kylätalo
Alaskylän kylätalo on entinen Lapiolahden kansakoulu. Vuonna 2000 Alaskylän Kyläseura ry lunasti sen kaupungilta kylätaloksi. Se sijaitsee 10 kilometrin päässä Parkanon keskustasta Tampereelle päin, aivan Kolmostien varressa. Kylätaloa vuokrataan myös ulkopuolisten käyttöön erilaisiin tilaisuuksiin.

## Kyläyhdistyksiä

### Alaskylän Kyläseura ry

### Alaskylän kalastuskunta

### Alaskylän Metsästysseura ry

## Lähteet

## Aiheesta muualla

* Alaskylä - Parkanon kylät
* Alaskylän kyläseura ry
Kevin Kilbane

**Kevin Kilbane** (s. 1. helmikuuta 1977 Preston) on irlantilainen jalkapalloilija. Hän pelasi Irlannin maajoukkueessa 110 ottelua ja teki niissä kahdeksan maalia vuosina 1997–2011. Hän pelasi neljä ottelua vuoden 2002 MM-kilpailuissa. Seuratasolla hän edusti useita englantilaisseuroja, muun muassa West Bromwichia vuosina 1997–1999, Sunderlandia 1999–2003, Evertonia 2003–2006 ja Wigania 2006–2009. Hänen pelipaikkansa oli puolustuksessa ja keskikentällä.

## Lähteet
Marko Huhtanen

**Marko Tapio Huhtanen** (s. 1967) on suomalainen matemaatikko, joka työskentelee Oulun yliopiston sovelletun matematiikan professorina.

Huhtanen väitteli tohtoriksi Teknillisessä korkeakoulussa vuonna 1997. Hänen englanninkielinen väitöskirjansa oli otsikoitu *Numerical Linear Algebra Techniques for Spectral Approximation and Applications*. Väitöskirjatutkimusta ohjasi professori Olavi Nevanlinna. Hän on Aalto-yliopiston dosentti (2011–).

Työurallaan Huhtanen toiminut Teknillisen korkeakoulun matematiikan assistenttina ja määräaikaisena professorina. Hän työskenteli myös yhdysvaltalaisissa Massachusetts Institute of Technology ja Stanfordin yliopisto. Oulun yliopiston sovelletun matematiikan professori hän on ollut kesäkuusta 2012 lähtien.

Tutkimusta Huhtanen on tehnyt erityisesti funktionaalianalyysiin ja sen soveltamiseen numeerisen analyysin iteratiivisilla menetelmillä. Funktionaalianalyysin piirissä Huhtanen on tutkinut ominaisarvotehtäviä, ortogonaalifunktioita ja matriisilaskennan faktorointikysymyksiä. Lisäksi hän on tarkastellut matemaattisen fysiikan sovelluksia.

Vuonna 2012 hänelle myönnettiin tunnustuksena Suomalaisen Tiedeakatemian Väisälän palkinto.

## Lähteet

## Aiheesta muualla
*Marko Huhtanen (29.4.2005) Amerikka opettaa kannustamaan (talouselama.fi)
F. W. Mieritz

**Johann Wilhelm Friedrich Mieritz** (22. huhtikuuta 1835 Alt-Strelitz, Mecklenburg-Strelitz – 16. huhtikuuta 1883 Helsinki, Suomen suuriruhtinaskunta) oli Suomeen asettunut saksalaissyntyinen arkkitehti.

Mieritz opiskeli Saksassa vuosina 1857–1860 ja työskenteli Tanskassa, Saksassa sekä Venäjällä, kunnes saapui vuonna 1863 Vaasaan Suomeen. Kaksi vuotta myöhemmin hän siirtyi Helsinkiin, jossa hän saavutti nimeä varsinkin romanttisten puuhuviloiden suunnittelijana. Mieritzin tunnetuimmat suunnittelutyöt ovat neljä Helsingin Kaivopuistossa sijaitsevaa huvilaa, joista vanhin, Villa Väderbacka (1869) on nykyään taidemuseo Cygnaeuksen galleria. Mieritz suunnitteli myös Tuusulan Krapin tilan päärakennuksen (1883). Mieritz vuokrasi vuonna 1881 nykyisen Hylkysaaren Helsingin kaupungilta ja laajensi seuraavana vuonna saarella sijainneen hirsitalon huvilaksi, johon asettui perheineen asumaan. Se tunnetaan nykyään nimellä Villa Ida.

Mieritzin poika oli arkkitehti Frithiof Mieritz.

## Lähteet